મેં કહ્યું : ‘તમે ભલે સરકારી નોકરીમાંથી નિવૃત્ત થાઓ છો, પરંતુ હવે સાચા અર્થમાં કુટુંબ, સમાજ અને સગાં-વહાલાને સાચા અર્થમાં ઉપયોગી થવાના છો, કારણ કે અત્યાર સુધી તો તમે એક બંધ ચોકઠામાં ફીટ બંધાયેલા સરકારી કર્મચારી હતા. સમયનું અને જવાબદારીનું બંધન તમારા શીરે હતું. વળી કુટુંબ, સમાજ અને અન્ય સગા-વહાલા માટે તમારે જે સમય આપવાનો હતો તે નોકરીના બંધનના કારણે આપી શક્તા ન હતા ! દીકરીના સાસરે કે દીકરાના સાસરે પાંચ-છ દિવસ ફરવા તમે જતા તોપણ તમારો જીવ તો નોકરીના ચક્કરમાં રહેતો હતો ને ! બીજું, સમાજસેવા તમે શું કરી શકતા ! તમારા સહુ કર્મચારી માટે કંઈ કરી શકતા હતા ? તો હવે આ સમય નિવૃત્તિનો આ બધા માટે આનંદથી તમે આપી શકવાના છો. હવે તમે નક્કામા થયા નથી, પણ કામના થયા છો. હવે તો તમારી પાનખરમાં નિવૃત્તિરૂપી કૂંપળ ફૂટી છે. આ એક આનંદ છે.